Timothy Kieswetter - Gesonde Seks Blog - Page 3
Die Liefde bedek wat verkeerd gedoen is.
Timothy has not set their biography yet
Meneer Luister plaas van Mr Fix-it
Hoekom is dit so, dat wanneer ons vrouens vir ons vra om iets rondom die huis te fix kan dit tot twee jaar neem om 'n kasdeur reg te maak, maar wanneer sy net van ons verwag om te luister, dan spring ons tot die uitdaging om haar emosies te 'fix'?
Leer wanneer om die Alfa-man te wees en wanneer om jou sagter emosionele kant te wys.
Daar is niks beter as om jou vrou veilig te laat voel nie. En dit is die Alfa-man deel van jou, wanneer jy as koning, priester en profeet van jou huis optree. Maar wanneer jou vrou met 'n emosionele probleem na jou toe kom, werk hierdie macho, Alfa-man rol nie so goed nie.
'n Gesonde huwelik is een waar jy as man nie net leiding kan neem nie, maar een waar jy jou sagte kant wys. 'n Deel van jou wat nie al die antwoorde het nie, 'n deel van jou wat nie elke bul by die horings wil gryp nie. Maar eerder net iemand wat bereid is om in stilte te sit en luister en probeer verstaan.
Wat kommunikeer jy aan haar?
Elke keer wanneer jy iets wil 'fix' wanneer jou vrou net wil hê jy moet luister, is jy besig om aan haar te kommunikeer dat sy alleen is in die huwelik. Maar deur om simpatie te gee deur om haar hand vas te hou en toe te laat dat sy kan huil sonder om te vra "wat is nou fout?". Om oog kontak te hou terwyl jy simpatiek luister of wanneer jy terug reflekteer dat jy haar emosies verstaan, bevestig jy vir haar dat sy nie alleen in die huwelik is nie, maar dat jy saam met haar in die huwelik is, nie net as die Alfa-man nie, maar ook as die Emosionele-man.
Twee dinge wat emosies verlang
Daar is slegs twee dinge wat emosies verlang: Om gedeel te word en om verstaan te word. So volgende keer as jou vrou na jou toe kom met haar emosies, laat toe dat sy dit met jou deel en wys haar jy verstaan, al doen jy nie 100% nie. Want die antwoord lê nie in wat jy moet doen of sê nie, maar eerder in die kans wat jy haar gun om haar hart met jou te deel.
Leer meer tegnieke hoe om jou beter te verstaan deur om op te teken vir ons Gesonde Seks VIP WhatsApp groep.
Kliek hier vir meer informasie: https://www.gesondeseks.co.za/index.php/mentorskap
Tagged in: emosies Gesonde Huwelik intimiteit kieswetter Kommunikasie
Maak 'n geloftedag in jou huwelik.
Ons almal maak belofte aanmekaar op ons troudag; om mekaar nooit te verlaat nie, mekaar lief te hê, te lei en te beskerm, om mekaar te eerbiedig en te help. En as jy in Engels trou; "for better, for worse, for richer, for poorer, in sickness and in health, until death do us part."
Hierdie is alles wonderlike beloftes, verseker die moeite werd om jouself gereeld aan te herinner en probeer te behou. Die probleem egter met hierdie beloftes op ons troudag is dat ons dit maak terwyl dit goed gaan met ons, terwyl ons verhouding op 'n hoogtepunt is, terwyl ons nog verlief op mekaar voel. En ons almal weet dat wanneer ons goed voel is ons outomaties positief oor die toekoms en die beloftes wat ons maak raak makliker, want daar is 'n deel van ons wat glo dat ons altyd so goed en lekker sal voel in ons verhouding met mekaar.
En om ons beloftes aan mekaar te hou terwyl dit goed gaan, is regtig nie so moeilik nie.
So paar jaar gelede, op hierdie dag, het die Voortrekkers hulleself op nie so 'n goeie plek gevind nie. Hulle het sekere dood in die gesig gestaar soos wat die Zulu's op hulle laer afgestorm het. Dit was in hierdie moeilike, slegte, gevaarlike plek in hulle lewe waar hulle 'n gelofte aan God en aanmekaar gemaak het.
"Hier staan ons voor die Heilige God van hemel en aarde om 'n gelofte aan Hom te doen, dat, as Hy ons sal beskerm en ons vyand in ons hand sal gee, ons die dag en datum elke jaar as 'n dankdag soos 'n Sabbat sal deurbring; en dat ons 'n huis tot Sy eer sal oprig waar dit Hom behaag, en dat ons ook aan ons kinders sal sê dat hulle met ons daarin moet deel tot nagedagtenis ook vir die opkomende geslagte. Want die eer van Sy naam sal verheerlik word deur die roem en die eer van oorwinning aan Hom te gee."
My uitdaging vandag tot al die paartjies wat hierdie artikel lees is om nie net julle huwelik te bou op die beloftes wat julle gemaak het op julle troudag toe dit goedgegaan het met julle. Ek wil ook hê dat julle dieselfde beloftes aanmekaar en aan God moet maak wanneer dit sleg gaan met julle, wanneer julle skei oorweeg, wanneer julle ongelukkig is in julle huwelik. Dit is dan, juis dan, wanneer julle 'n geloftedag in julle huwelik moet inbring.
Om die huwelik se vyand (skei) in die gesig te staar en nie toe te laat om met vrees oorweldig te word nie, maar om te bly staan en te baklei. Om aan jouself, aan jou maat en aan God 'n belofte/kreet van hulp te maak. Help ons, red ons, herstel ons.
As jy jou huwelik dalk nou in 'n slag van Bloedrivier vind, wil ek graag hê, dat jy jou eie geloftedag in jou huwelik aflê, en dat julle dit sal deur stuur na my toe om aan die onderkant van hierdie artikel aan te heg. En so lank soos wat die internet sal bestaan sal julle gelofte om te baklei vir die huwelik en die geluk daarin, op hierdie webblad sal bestaan, vir almal om te lees.
Gewoonlik plaas ek almal se boodskappe as anoniem, maar nie vandag nie. As julle as 'n paartjies saam besluit om in julle moeilike tyd 'n gelofte af te lê, gaan ons dit hier aan die onderkant van die artikel in julle naam plaas.
Tagged in: egskeiding Gesonde Huwelik kieswetter Kommunikasie religion
Sukkel jy om jou man te kry om te gaan vir huweliksberading?
Ek dink ek het die oplossing opgespoor. Die antwoord lê met mikro-berading en nie met makro-berading nie. As 'n huweliksberader is 80% van my kliënte vrouens, so ek weet eerstehands hoe moeilik dit is om mans te kry om in te stem vir huweliksberading. Ek dink nie dit is omdat mans nie wil verander nie, of dat hulle aspris moeilik wil wees nie. Ek dink dit het te doen met die manier hoe ons seun groot maak. Ons maak hulle groot met die idee om die hoof, priester en profeet van die huis te wees, hoe om die damsel in distress te red, om 'n heer te wees vir sy vrou, om te 'man up' en om Superman in die huwelik te wees. Plus moet hy ook nog die primêre broodwinner ook nog wees.
Die probleem egter is ons mans daar buite is nie Superman nie. Ons is net gewone mans en nêrens in ons grootword narratief word daar vir ons geleer of gewys dat 'n man ook 'n af dag mag hê, nie weet hoe om iets te fix nie, nie 'n antwoord het op 'n vraag het nie, onseker is oor iets, bang is, hartseer mag wees of soms hulp mag vra van iemand anderste.
Ons word geleer die man moet almal beskerm, altyd alles kan fix, alles weet en alles kan doen.
As ons nou so 'n man neem wat homself teen hierdie standaard van 'manwees' opmeet, eweskielik sê hy moet gaan vir berading, want daar iets iets fout met hom, hy doen iets verkeerd, sy kennis is te min. Wat gaan dit aan sy selfbeeld doen?
So die van julle wat die voorreg het om seuns groot te maak, leer hulle van 'n jong ouderdom dat hulle ook mag mens wees. Leer hulle om hulleself te red voordat hulle die wêreld hoef te red.
Vir die van julle wat nou alreeds 'n "Superman" man getrou het wat nie wil gaan vir berading nie, hier is wat ek voorstel. Mikro-berading!
Onthou terug voor die dae van GPS, het ons grappies gemaak oor die man wat weier om rigting aanwysings te neem. Hy ry na 'n plek toe, raak verdwaal oppad soontoe. Moet stop, erken hy is verdwaal en kan nie homself help nie, iemand advies vra, nederig genoeg wees om daardie advies te volg en wanneer hy wel by die plek arriveer nooit die geleentheid kry om trots te voel dat hy self by die plek uit gekom het nie.
Dit kan ons vergelyk met makro-berading. Dit is wanneer jy so verdwaal is in jou huwelik tussen ongeluk en skei dat jy moet stop en vir iemand advies vra. ('n Huweliksberader) Die meeste mans ongelukkig sal nie vir rigting aanwysings of vir huweliksberading vra nie. Want in sy kop ontneem dit hom om met trots by sy eindbestemming uit te kom op sy eie.
Maar gelukkig het tegnologie ons man-ego kom red. Die GPS. Niemand van ons verdwaal meer nie, want almal van ons selfs, die "Superman" man gebruik een. Dit neem nie weg van sy manlike ego nie. Die man word straat vir straat, draai vir draai rigting aanwysings gegee sonder dat hy voel dat hy advies kry. Want daar is nêrens waar hy moet stop, besef hy is verdwaal en vir help vra nie. Tegnologie omseil dit alles om "mikro-berading" of altans "mikro-rigting aanwysings" te gee nog voordat die man besef hy is verdwaal.
Toe ek 7 jaar terug begin met my loopbaan in huweliksberading en seks terapie wou ek nog altyd paartjies mentor. 'n Pad met hulle stap om soos een van ons almal se gunsteling-haat liedjies "ek gaan jou nou stap vir stap verduidelik", maar maak nie saak wat ek probeer het op Facebook, emails, aanlyn kursusse of weeklikse SMSe, kon ek net nie die regte tegnologiese platform kry om hierdie "mikro-berading" of GPS vir die huwelik vind nie.
Dit is, tot laas maand.
Laas maand het ons begin eksperimenteer met 'n VIP WhatsApp groep en ek glo ek het die huwelik se GPS gevind. Die WhatsApp tegnologie bied die perfekte platform aan om "stap vir stap te verduidelik" en om nie die man se "Superman" ego te bedreig met "stop, herken hy is verdwaal en vra vir hulp nie"
Op ons Gesonde Seks VIP WhatsApp groep gaan die man berading en advies straat vir straat, draai vir draai ontvang, sonder dat hy voel daar word vir hom gepreek. Mikro-berading.
Ek het nog so baie om oor "mikro-berading" oor te gesels, maar eers wil ek terug keer tot die VIP WhatsApp groep om daar verder te gesels. So ek sal in 'n volgende artikel vir jou vertel hoe mikro berading die klein jakkalse kan doodmaak voordat dit in die wit olifant in die kamer in verander.
Hier is alles wat jy ekstra kry as jy deel raak van die Gesonde Seks VIP WhatsApp groep:
· 100% privaatheid en anonimiteit.
· Man en vrou word op die groep gelaai.
· Fokus op sekslewe, huwelik en persoonlike en emosionele groei.
· Individuele WhatsApp mikro berading en advies.40% Afslag op alle Gesonde Seks speelgoed en produkte.
· Ontvang alle NUWE Gesonde Seks produkte (boeke/dvd's) absoluut GRATIS.
· GRATIS kaartjies vir "Die Stripshow" en ander GS praatjies in jou area.
· Weeklikse Podcasts.
· Gereelde assesserings toetse en uitslae.
· PLUS toegang tot al 24 van ons Mentorskap program se aanlyn kursusse.
· PLUS elke Vrydag 'n Gesonde Seks wit warm SMS wenk.
Met ander woorde, hierdie VIP Gesonde Seks WhatsApp groep is soos om jou eie seksuoloog in jou sak te hê.
Die VIP Gesonde Seks WhatsApp groep gaan 'n betaal diens wees soos ons Mentorskap/SMS program, waarvan jy enige tyd van kan kanselleer. Die VIP Gesonde Seks WhatsApp groep kos R250pm.
Die VIP WhatsApp groep begin offiseel eers Jan 2017, maar omdat ons net n sekere aantal mense op die groep gaan toe laat maak seker jy skryf solank in en wees deel van ons Nov/Des toetse.
Teken Hier In!
Tagged in: egskeiding Gesonde Huwelik intimiteit Kommunikasie Mentorskap e-Kursus
S.O.S jou huwelik
Baie van die paartjies wie my kom sien vir huweliksberading, het minder berading nodig en meer van 'n S.O.S noodgeval sein.
S.O.S is die internasionale morsekode (· · · – – – · · ·) wat staan vir "Save our Souls" of "Save our Ship". Dit het sy oorsprong gevind met seevaarders wat gevrees het vir hulle lewe. Hulle was uit op die see en die skip, wat eens hulle veilige reis gebied het, is ewe skielik die ding wat hulle lewens in gevaar stel. Hulle skip is besig om te sink of het alreeds gesink en hulle is nou in nood om gered te word.
So ook is ons huwelik 'n "relation-ship" waarin ons saam inklim om die wêreld mee te trotseer, maar na 'n tydjie uit op die see, voel hierdie einste ding wat ons in die begin opgewonde gemaak het om nuwe horisonne in te vaar, nou meer soos die meulsteen om ons nek wat dreig om die lewenslus uit ons uit te suig.
Baie paartjies wil dadelik berading gebruik om hulle huwelik te "fix" of altans hulle huweliksmaat te kry om te verander. En alhoewel daar baie is om te "fix" in die huwelik en dat jou maat verseker baie tekortkominge het, moet ons soms net eers die situasie waarin onsself bevind evalueer voordat ons onrealistiese verwagtinge op ons huwelik plaas. As jy besig is om te verdrink, is dit dalk nie nou die beste tyd om 'n opgradering op julle "relation-ship" te doen nie.
Die sukses van enige huwelik is om die seisoen te identifiseer waarin ons onsself bevind, sodat ons in lyn met daardie spesifieke seisoen kan kom met ons verwagtinge en doelwitte vir ons huwelik. Byvoorbeeld: Met 'n huilende, nie-slapende-baba in die huis, is fantasie rolspel-seks of lang aand romantiese etes nie "in-lyn" met die seisoen waarin jou huwelik in is nie. Hoe meer verwagtinge jy buite jou huwelik seisoen het, hoe groter gaan jou teleurstelling wees.
Sommige verhoudinge het al so baie agter uitgegaan dat hulle desperaat raak om vas te hou aan dit wat hulle eens gehad het. Maar ongelukkig is hierdie nie 'n tegniek om harder te werk om by mekaar uit te kom nie, want ons is op 'n punt van histerie. Ons is besig om te verdrink.
Herken jy is op breek punt. Dit maak nie regtig saak wat het jou tot daardie punt gedryf nie. Hou op fokus wat jou maat verkeerd gedoen het, hou op jou huwelik probeer "fix" in jou gedagtes en erken dat jy as 'n individue op hierdie "relation-ship" besig is om te sink en stuur 'n S.O.S uit.
Vandat ons tweeling dogtertjies gebore was so paar maande gelede het ek en my vrou al hoe meer S.O.S boodskappe uitgestuur.
Dit kommunikeer aan jou huweliksmaat, "los my uit, moenie nou iets van my verwag nie, gee my spasie, ek is besig om emosioneel te sink". Jy kan nie gered word deur jou huweliksmaat nie, want jy is deel van die "relation-ship" wat jou verdrink. Jy moet gered word deur iemand buite jou huweliksmaat, naamlik JOUSELF.
Hier is wat ek voorstel hoe om jou jou huwelik veilig te S.O.S
1. Aankondiging van S.O.S
Ons almal voel wanneer dinge te veel word en dit is juis dan, voordat ons ontplof, voordat ons iets sê wat eerder moes bly, voordat die lelik in ons uitkom, dat ons aan ons maat die S.O.S sein uitstuur. "Liefie, ek is baie naby aan my emosionele kapasiteit. Gun my net gou 'n time-out"
Nou jou maat sal dalk heelwaarskynlik terug gil op jou, dat hulle ook moeg en op breekpunt is, maar jy kan nie verantwoordelikheid neem vir hulle S.O.S nie, net jou eie. Maat as dit jy is wat hier lees, stuur jou S.O.S dan eerste uit, sodat jy eerste kan 're-group'. As jy nooit jou S.O.S sein uitstuur nie, is dit niemand se skuld behalwe jou eie nie. So stuur hom uit.
2. Aktiwiteit van S.O.S
Dit is baie belangrik om hier te begryp dat 'n S.O.S aktiwiteit op jou eie is nooit langer as 'n paar minute nie. As jy jou huweliksmaat vir ure alleen los is jy selfsugtig en gebruik jy nie die S.O.S vir wat dit voor bedoel was nie.
Dit is 'n 10min wegbreek, jouself vind, asem haal, kalm word, sodat jy weer in die 'relation-ship' kan inklim en verder rooi.
Vir sommige is dit net om alleen op die toilet te gaan sit. Ander wil net in stilte hulle tee (of wit wyn) op die stoep drink. Maak nie saak wat dit is nie. Dit is alleen. Weg van jou maat. Weg van die kinders. Weg van jou verantwoordelike self. Net jy en jouself. Haal asem. Jy gaan okay wees.
3. Terugkeer van S.O.S
Na jou 10 minute van "S.O.S me-time" is dit belangrik om aan jou maat te kommunikeer jy is weer terug op jou pos gereed vir diensplig. Ek sal baie keer na my S.O.S aktiwiteit terug keer na my vrou en vir haar sê: "Okay, liefie. Dankie dat ek 'n oomblik vir myself kon neem. Ek voel nou beter, waarmee kan ek jou help."
As jy gereeld jou S.O.Se uitstuur voordat jou menswees en julle huwelik sink, sal julle die emosionele kapasiteit hê om deur julle fights, verskille en moeilik situasies, sterker aan die anderkant uit te kom, eerder as om in die proses verder van mekaar weg te beweeg.
Gesonde seks begin 'n vip whatsapp groep
Gesonde Seks begin 'n VIP Whatsapp groep!
Elke jaar probeer ons onsself reinvent.
3 Jaar terug het ons met ons Mentorskap program begin, wat nou meer as 24 verskillende aanlyn kursusse bevat.
2 Jaar gelede het ons met ons weeklikse wit warm SMS wenke begin, wat nou al duisende mense se sekslewens opgekikker het.
2017 begin ons met ons mees ambisieusste betaal program nog. 'n Gesonde Seks VIP Whatsapp groep. Dit sal alles van die Mentorskap en SMS program insluit, en dan so veel meer.
100% privaatheid en anonimiteit.
Man en vrou word op die groep gelaai.
Fokus op sekslewe, huwelik en persoonlike en emosionele groei.
Individuele WhatsApp mikro berading en advies.
40% Afslag op alle Gesonde Seks speelgoed en produkte.
Ontvang alle NUWE Gesonde Seks produkte (boeke/dvd's) absoluut GRATIS.
GRATIS kaartjies vir "Die Stripshow" en ander GS praatjies in jou area.
Gereelde assesserings toetse en uitslae.
PLUS toegang tot al 24 van ons Mentorskap program se aanlyn kursusse.
PLUS elke Vrydag 'n Gesonde Seks wit warm SMS wenk.
Ons wil graag julle uitnooi om solank op te teken vir ons Gesonde Seks VIP Whatsapp groep wat offisieel eers Januarie 2017 begin. Ons gaan so paar toets lopies doen oor Desember en seker maak die WhatsApp sisteme werk soos dit moet. Help ons om deel van hierdie toets groep te wees. Die eerste maandelikse betaling sal eers in Januarie 2017 verhaal word.
10% AFSLAG VIR MY 2017 PTA "DIE STRIPSHOW" AS JY JOU KAARTJIES IN NOVEMBER MAAND BESPREEK.
DIE STRIPSHOW - CENTURION TEATER (27 JANUARIE 2017)
Kom kyk hoe hierdie Bybel en seksualiteitskenner al die seksuele taboes en huwelikmites een vir een vir ons kom weg-strip.
Hy strip darem nie met sy klere nie, maar met sy woorde. Maak seker jy loop hierdie skreeu snaakse komedie nie mis nie.
Lees wat ander van "DIE STRIPSHOW" gedink het.
Dit is snaaks...
"Die hele show was amazing! Humor tussen die erns het jou laat lag maar tog laat dink."
"Die show was so waardevol en so brood nodig in ons tyd."
"Die Stripshow was skreeu snaaks van begin tot einde." "Als was flippen snaaks gewees, maar die masturbasie deel het ek uitgehak van die lag. Goeie werk aan almal. Hierdie gaan nog 'n populere show word in ons land."
Dit is sexy...
"Die strip geel in die begin het die ys gebreek."
"Die stilletto-ballans-toertjie EN die blou ballas... Ons was in die voorste ry, kon dit nie miskyk nie..."
"Die opblaaspop... Goed om dit uit 'n ander man se stem te hoor dat die generasie verander en die vrouens is nie net 'n sekspop nie."
Dit is leersaam...
"Mens kan jou seksualiteit explore en geniet. God het dit gemaak om te geniet."
"Dat seks nie 'n taboe is nie. Ek voel Timothy het ook die geloof aspek saam met seks baie intelligent koördineer, sonder om dit vuil en disrespekvol te laat klink."
"Dit vat skill om so iets aan te vat. Goeie werk Timothy en almal wat aan die show se konteks gewerk het. Ek wil dit graag weer sien, want ek het vriende wat dit sal geniet, want ek het my gat af gelag heeltyd. AWESOME!!!"
As jy 6 of meer kaartjies vir die CENTURION vertoning koop, skenk ek vir jou my nuwe boek
"Maak jou huwelik AFFAIR-bestand" absoluut GRATIS.
Kaartjies beskikbaar by Computicket.
God seën en Gesonde Seks
Timothy en Janet Kieswetter
Tagged in: bly kalm Gesonde Huwelik intimiteit jaloesie Kommunikasie
gesondeseks Wat 'n voorreg om op vrouedag vir die dames in Namibië te herinner aan hulle superkragte. #Supervrou… https://t.co/vJNCj7MCdU
egskeiding skei verslawing verkrag premature ejakulasie Die Naakte Feite affair Boeke Porn pornografie cheating seks lus blow job puberteit skreeu seksvoorligting Congratulations Gesonde Huwelik Ontbyt in die bed en Seks in die kombuis stilstuipe religion Mentorskap e-Kursus theology vergifnis jaloesie bly kalm paklase seks libido Tieners rape intimiteit Masturbasie Thank You selfbewus ouerskap kieswetter selfbeeld orale seks scripture verse molestering kinders vrese social media Kommunikasie Vadersdag CUM boekwinkels lae libido verkragting emosies Die Stripshow produksie Wat Adam my van Seks geleer het seksuele misdaad